作者:魏承班
標題:菩薩蠻
內容:羅裾薄薄秋波染，眉間畫得山兩點。相見綺筵時，翠翹雲鬢動，斂態彈金鳳。宴罷入蘭房，邀人解佩璫。羅衣隱約金泥畫，玳筵一曲當秋夜。聲顫覷人嬌，酒醺紅玉軟，眉翠秋山遠。繡幌麝煙沈，誰人知兩心。玉容光照菱花影，沉沉臉上秋波冷。白雪一聲新，寶釵搖翡翠，香惹芙蓉醉。攜手入鴛衾，誰人知此心。